О Б Щ И Н С К И   С Ъ В Е Т – Ч Е П Е Л А Р Е


Р  Е  Ш  Е  Н  И  Е
No 435


Взето с Протокол № 41 от заседание на Общински съвет – Чепеларе, проведено на 30.06.2022 година


ОТНОСНО: Приемане на Правилник за устройство и дейността на Съвет по въпросите на социалните услуги


Общински съвет – Чепеларе след като изслуша предложението на Кмета на Общината, Постоянната комисия по социални дейности, здравеопазване, жалби на населението, предотвратяване и установяване конфликт на интереси  и след станалите разисквания на основание чл. 21, ал.1,т. 23 и ал. 2  от ЗМСМА, във връзка с чл. 27, ал. 2, от Закон за социалните услуги


Р   Е   Ш   И:


	Общински съвет – Чепеларе приема Правилник за устройство и дейността на Съвета по въпросите на социалните услуги в Община Чепеларе 




Общ брой на общинските съветници: 13
Гласували: 11

Ангел Николов – „ЗА“ 			Росица Черпокова – „ЗА“	
Анета Пашалиева – „ЗА“			Слава Пепеланова – „ЗА“
Гинка Хаджиева – „ЗА“ 			Станислав Сливов – „ЗА“
Екатерина Петрова – „ЗА“			Стефан Кондилов – „ЗА“
Елена Лапавичева – „ЗА“			Стоян Андреев – „ЗА“
Лина Иванова – „ЗА“			

“ЗА” 11
“ПРОТИВ” 0
“ВЪЗДЪРЖАЛ СЕ” 0




					 ПРЕДСЕДАТЕЛ НА ОБЩИНСКИ
СЕКРЕТАР: ……………			СЪВЕТ - Ч Е П Е Л А Р Е: …………….……...
	/СИЛВИЯ БЕЛЕВА/						/СЛАВА ПЕПЕЛАНОВA/

ПРАВИЛНИК

ЗА УСТОРЙСТВОТО И ДЕЙНОСТТА НА СЪВЕТА ПО ВЪПРОСИТЕ НА СОЦИАЛНИТЕ УСЛУГИ В ОБЩИНА ЧЕПЕЛАРЕ
 

Раздел I. Общи разпоредби

1. Този Правилник урежда устройството, организацията и дейността, съставът, правата и отговорностите на Съвета по въпросите на социалните услуги в Община Чепеларе.
1. Съветът по въпросите на социалните услуги се създава с решение на Общински съвет – Чепеларе №389/31.03.2022г. на основание чл. 21, ал. 1, т. 1 от ЗМСМА и във връзка с чл. 26 и чл. 27 от Закона за социалните услуги.
1. Съвета е консултативен орган към Община Чепеларе и:
1. подпомага извършването на анализ на потребностите от социални услуги на общинско ниво и анализ на състоянието и ефективността на социалните услуги, които се предоставят на територията на общината; 
1. да разработва предложения за подобряване на качеството и ефективността на социалните услуги, които се предоставят на територията на общината; 
1. да изпълнява и други функции, възложени от Общинския съвет.
1. При осъществяване на своята дейност Съветът по въпросите на социалните услуги се ръководи от принципите на:
1. Равнопоставеност на своите членова
1. Отговорност при вземането на решения
1. Прозрачност на дейността.

Раздел II. Правила за устройството на Съвета по въпросите на социалните и услуги 

1. На първото свое заседание СВСУ от своя състав избира  председател и секретар.

1. Информацията за състава на СВСУ се поставя на публично място в сградата на общината и в интернет страницата на общината.

1. Председателят ръководи заседанията на СВСУ и организира текущата му дейност. При отсъствие на Председателя, неговите функции се изпълняват от секретаря.

1. Заседанията на СВСУ се провеждат на веднъж на шест месеца, както и извънредни заседания при възникнали неотложни въпроси за решаване от неговата компетентност.

1. Заседанията на Съвета се свикват по инициатива на Председателя, 1/3 от членовете или по искане на Общинската администрация или Общинския съвет.

1. Свикването се извършва чрез писмена покана до членовете на СВСУ, изпратена в срок от 5 дни, преди датата на провеждане.

1. Секретарят изготвя поканата, която съдържа дневния ред, датата, часа и мястото на провеждане на заседанието, както и информация по инициатива на кого се свиква.

1. Всеки член на Съвета може да дава предложения за включване на въпроси в дневния ред.

1. На заседанията се водят протоколи, всеки член на съвета полага подпис в присъствен списък.

1. Заседанието е редовно, ако присъстват повече от половината от членовете на Съвета.

1. Решенията се вземат с обикновено мнозинство от общия брой на членовете му.

1. Председателят на СВСУ има следните правомощия:
1. Свиква, организира и ръководи заседанията на СВСУ, определя и отговаря за спазването на дневния ред;
1. Ръководи текущата работа на Съвета и отговаря за спазването на този Правилник;
1. Организира и контролира изпълнението на решенията на Съвета.

1. Секретарят на СВСУ: 
1. Информира членовете за провеждане на заседанията, представя материали по обсъжданите въпроси и координира дейността на Съвета;
1. Води протокол от заседанията на СВСУ, в който се отразяват присъстващите, точките от дневния ред, направените по тях разисквания, предложения и взетите решения;
1. Решава други въпроси от оперативен характер и изпълнява функции, възложени му от председателя;
1. Съхранява архива на СВСУ.

1. Членовете на СВСУ имат право:
1. Да участват в заседанията на Съвета;
1. Да поискат свикване на заседание;
1. Да предлагат на председателя и секретаря включването на конкретни въпроси в дневния ред и разглеждането им от Съвета, както и да предлагат проекти за решения.

1. Членовете на СВСУ са длъжни:
1. Да участват редовно в заседанията на СВСУ;
1. Да не разпространяват сведения и факти, които са им станали известни при изпълнение на функциите им, както и да не ги използват за свое или чуждо облагодетелстване;
1. Да не извършват действия, които биха уронили доброто име на местната власт.

1. Член на Съвета по въпросите на социалните услуги се освобождава предсрочно при:
1. Подаване на оставка пред Председателя на съвета;
1. Трайна невъзможност да изпълнява задълженията си повече от 6 месеца;
1. Напускане на заеманата длъжност, в качеството на която е избран за член на СВСУ.
1. Извършване на системни нарушения на задълженията си, съгласно приетите правила за дейността на Съвета.
1. Осъждане на лишаване от свобода с влязла в сила присъда;
1. При прекратяване пълномощията на член на СВСУ, представител на държавна институция, общинската администрация, регионална или общинска структура, неправителствена организация или друго юридическо лице с нестопанска цел, същото предлага в едномесечен срок негов заместник.

1. За участие в заседанията на СВСУ могат да бъдат поканени и външни експерти, които да изразяват мнение и да дават становища.

Раздел ІІІ. Функции на Съвета по въпросите на социалните услуги
 
1. Съветът по въпросите на социалните услуги съдейства за провеждане на социалната политика в общината. 
1. Подпомага извършването на анализ на потребностите от социални услуги на общинско ниво и анализ на състоянието и ефективността на социалните услуги, които се предоставят на територията на общината;
1. Разработва предложения за подобряване на качеството и ефективността на социалните услуги, които се предоставят на територията на общината;
1. СВСУ в своята дейност си взаимодейства с Общинска администрация, чрез представителите й.

1. СВСУ обсъжда регионални стратегии, програми и проекти свързани със социалните услуги.
1. Всяка година /и при необходимост/ Съветът извършва оценка на нуждите на потребителите на социални услуги в общината.
1. В зависимост от направената оценка на нуждите, СВСУ дава предложения и участва в изготвянето на годишен план за социалните услуги, прави становища за развитие на социалните услуги и инициативи в съответствие с утвърдените критерии и стандарти.

1. СВСУ изпълнява и други функции, възложени от Общинския съвет.

Раздел ІV. Процедура по постъпване на молби, сигнали, жалби, предложения и общото движение на кореспонденцията на / за СВСУ

1. За да може успешно да осъществява своите функции, СВСУ приема молби, сигнали, жалби, предложения от граждани, от работещи в социални услуги, неправителствени организации и институции, имащи отношение към сферата на социалните услуги. 

1. Желаещите да сезират СВСУ с определен проблем, подават своите сигнали, молби, жалби или предложения, адресирани до Съвета в деловодството на общинската администрация.

1. При подаване на съответната кореспонденция на подателя се издава входящ номер, а сигналът, молбата, жалбата или предложението се завеждат във входящия регистър на общинската администрация.

1. Постъпилата входяща поща, съответните сигнали, молби, жалби или предложения, адресирани до Съвета се доставят на председателя на Съвета.

1. Председателят на СВСУ е длъжен да внесе съответния сигнал, молба, жалба или предложение за разглеждане на първото заседание, следващо постъпването на кореспонденцията, като преди това събере информация от засегнатите в сигнала /жалбата/ страни.
1. В случай, че се касае за пропуски или нарушения при осъществяване на дейностите в областта на социалните услуги, Съветът, чрез своя председател е длъжен да сезира съответните органи в седем дневен срок от разглеждане на въпроса. Председателят на СВСУ следва писмено да уведоми и председателя на Общинския съвет за конкретния случай.

1. СВСУ е длъжен да даде писмен отговор на постъпилата до него кореспонденция.

1. Когато до Съвета са постъпили сигнали или жалби, с които се посочват определени нарушения, СВСУ информира подателите им за мерките, които са предприети.

1. Когато до СВСУ са постъпили предложения или препоръки, Съветът информира подателите им дали постъпилото предложение е одобрено, а в случаите когато не е одобрено, се мотивира за становището си.

1. Когато СВСУ прецени, че определени жалби, сигнали или друга кореспонденция е неоснователна или няма отношение към функциите на Съвета, следва да изложи мотивирано и обосновано в писмен отговор до подателя своя отказ да разгледа въпроса.

1. Писменият отговор до подателя се подписва от председателя на СВСУ и се извежда в деловодството на общинската администрация.

1. СВСУ е длъжен да изготви и изпрати писмен отговор до подателя в 15 /петнадесет/ дневен срок от разглеждане и решаване на въпроса и изготвяне на съответния протокол.

Раздел V. Защита на личните данни

1. Членовете на СВСУ са длъжни в работата си да се съобразяват с разпоредбите на Закона за защита на личните данни. 
Раздел VІ. Преходни и заключителни разпоредби
 1.Настоящия Правилник е приет на заседание на Общински съвет Чепеларе с Решение № 435, Протокол №41, от проведено заседание на 30.06.2022г.
2. Настоящият Правилник за организацията и дейносттана Съвета по въпросите  на социалните услуги община Чепеларе влиза в сила от датата на влизане в сила на решението на Общинския съвет, което е приет.
3. Правилникът за организацията и дейността на СВСУ може да бъде изменян и допълван с решение на Общинския съвет. 

